Die Boemelaar deur Nick Stander - Christian Motivations
Die Boemelaar deur Nick Stander
"Ja, hy bid nie vir my siel nie. Ook nie vir my dronk lyf nie. Ek was half dronk, maar ek kon hoor hy bid anders.
Hy bid dat die Here my moet genees van my depressie. Toe hy dit sê, toe kyk ek hom skeef. En toe hy klaar is, toe sê ek vir hom: "U het verkeerd gebid. Ek's nie depressief nie."
"Saans, daar op straat, is daar 'n roetine. Ons kom bymekaar en deel wat ons het om te eet, en wat ons drink.
Hier by sewe uur raak dit stil, en draai iemand die radio harder. Dan luister ons almal nuus. En net na die nuus, luister ons na ons dominee. Stephan Joubert, van die 'ekerk', se hul altyd. Ons geniet die man se gesels oor God, want dis asof hy met ons praat.
As dit 'n kerk sonder geboue is, is dit net dalk 'n kerk sonder tralies.
En miskien het daardie ouens tyd vir luister.
Dalk kan iemand daar vir my raad gee..."
Toe verduidelik ek vir hom dit wat Stephan Joubert altyd na verwys as "veilige heiliges". En dat dit meestal 'n term is waaroor ons almal instemmend glimlag as hy dit noem. Maar dat dit nie werklik ons lewens prakties raak nie. Dit klink net mooi en oulik... en reg. Want ek het besef, ek en my gesin is ook 'n kerk agter tralies. En ek is ook te besig vir mense met stories en verhale. En dat hy my weer die geleentheid gegee het om die evangelie te herontdek as die gevaarlike boodskap wat dit is. En dat die Here hom gebruik om ons gesin se lewe te verander..
Opgestel en versprei deur Dries Lombaard van eKerk